देविका वैद्य

देविका पुर्णेदु वैद्य (जन्म; १३ अगस्त १९९७, पुणे, महाराष्ट्र) एक भारतीय महिला क्रिकेट टिमक खेलाडी छी। देविका महाराष्ट्रक लेल भारतीय महिलाक घरेलू क्रिकेट प्रतियोगिता खेलैत अछि। ओ बामा हाथ सँ बल्लेबाजी आ लेग ब्रेक गुगली गेन्दबाजी करैत अछि आ एक हरफनमौला खेलाडी छी।

व्यक्तिगत जीवन
देविका वैद्यक जन्म १३ अगस्त सन् १९९७ कऽ भारतक महाराष्ट्र राज्यक पुणे जिलामे भेल छल। देविकाकें मात्र ७ सालक छोट उमर सँ क्रिकेटक शौक आबि गेल छल आ सन् २०१४ मे भारतीय टिम मे ओ अपन जगह बनाए लेने छल।

करियर
हिनका सन् २०१४ मे भारतक दक्षिण अफ्रिका दौराक लेल देविका वैद्यक मौका देल गेल छल आ ३० नवम्बर २०१४ कें बेङ्गलोरमे महिला ट्वान्टी- ट्वान्टी अन्तर्राष्ट्रिय क्रिकेट खेलमे पहिल बेर मुकाबला खेलऽकें अवसर भेटल आ ओ अपन अन्तर्राष्ट्रिय क्रिकेट करियरक आरम्भ केलक। हुनका सर्वश्रेष्ठ महिला जुनियर क्रिकेटर कऽ लेल सन् २०१४-१५ मे एमए चिदम्बरम ट्रफी सँ सेहो सम्मानित कएल गेल छल।

अपन ट्वान्टी-२० अन्तर्राष्ट्रिय म्याचमे देविकाक बल्लेबाजी करवाक ता धरि मौका नई भेटल मुदा गेन्दबाजीमे बहुत भारी साबित होएत ३ ओभरमे ३० रन देनए छल आ कोनो सफलता सेहो हाथ नै लागल छल। ई म्याचमे भारत दक्षिण अफ्रिका महिला क्रिकेट टिमकें मात्र १६ रन सँ हरेने छल।

देविका वैद्य महिला वनडे क्रिकेट कऽ शुरुवात आइसिसी महिला च्याम्पियनसिपक समयमे वेस्टइन्डिज कऽ विरुद्ध विजयवाडामे केनए छल। ओहि म्याचमे ओ ४५ गेन्द पर नाबाद ३२ रनक उपयोगी पारी खेलने छल। जबकि गेन्दबाजीमे ४ ओभरमे २० रन देलक आ एक महत्वपूर्ण विकेट लेनए छल।

अपन दोसरे वनडे क्रिकेट म्याचमे देविका श्रीलंका टिम कऽ विरुद्ध शानदार बल्लेबाजी करैत ८९ रनक उत्कृष्ट पारी खेलने छल। ई मुकाबला आइसिसी महिला क्रिकेट विश्वकप क्वालिफायरक दौरान कोलम्बोमे खेलल गेल छल।

सन् २०१८ मे देविका वैद्यक घरेलू क्रिकेटमे २०१८-१९ सिनियर महिला टी-२० च्यालेन्जर ट्रफीमे भारतीय ग्रीन टिममे सम्भावित खेलाडीसभक सूचीमे मौका देल गेल छल। जबकि ई ट्रफीमे इन्डिया ब्लू टिम अपन उत्कृष्ट प्रदर्शन करैत खिताब अपन नाम केनए छल।

सन्दर्भ सामग्रीसभ

बाह्य जडीसभ

श्रेणी:जीवनी
श्रेणी:जीवित लोक
श्रेणी:भारतीय महिला क्रिकेट खेलाडीसभ